31986R1030
L 095/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1030/86 НА КОМИСИЯТА
от 8 април 1986 година
относно класирането на стоки в подпозиция 73.40 В от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 2055/84 (2), и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приеме разпоредба за класирането на ключодържател, състоящ се от малка верижка от никелирана стомана с дължина около 3 cm, на единия край с халка от същия метал, която може да се отваря и затваря, а на другия край с малко предпазно калъфче от пластмасов материал (около 5 × 2,5 cm), съдържащо миниатюрен бележник за адреси, на обложката на което има рекламен надпис;
като има предвид, че в Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 3679/85 (4), позиция 73.40 включва други артикули от желязо или стомана, а позиция 48.18, наред с други, включва и регистри, тетрадки, бележници, кочани за поръчки и квитанции и бележници с дати; като има предвид, че тези позиции могат да се разглеждат при класиране на упоменатата стока;
като има предвид, че ключодържателят е съставен артикул; като има предвид, че бележникът за адреси е прекалено малък, за да бъде от практическа полза; като има предвид, че халката и малката верижка от никелирана стомана придават основния характер на артикула, предвид обичайната му употреба, по смисъла на Общото правило 3, буква б) за тълкуване на номенклатурата на Общата митническа тарифа; като има предвид, че ключодържателят, следователно, се класира в подпозиция 73.40 В;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Ключодържател, състоящ се от малка верижка от никелирана стомана с дължина около 3 cm, на единия край с халка от същия метал, която може да се отваря и затваря, а на другия край с малко предпазно калъфче от пластмасов материал (около 5 × 2,5 cm), съдържащо миниатюрен бележник за адреси, на обложката на което има рекламен надпис, се класира в Общата митническа тарифа в подпозиция:
73.40
Други артикули от желязо или стомана:
В.
Други.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 април 1986 година.